Diari Oficial de la Generalitat Valenciana


Sumari del DOGV 7174, del 17-12-2013 (2013/11864)

Informació pública de l'informe de sostenibilitat ambiental, estudi de paisatge i versió preliminar del nou pla general d'ordenació urbana.
-------------------------------------------------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/11164


Data del document
:   21-11-2013

Organisme emissor
:   Ajuntament d'Arañuel

Tipus de document
:   Anunci

Descriptors 

:   * Arañuel
    * pla d'urbanisme
    * administració local

Informació pública de l'informe de sostenibilitat ambiental, estudi de paisatge i versió preliminar del nou pla general d'ordenació urbana. [2013/11669]  
El Ple de la corporació, en la sessió realitzada el 6 de novembre de 2013, va adoptar els acords següents:  
Primer. Aprovar inicialment l'informe de sostenibilitat ambiental així com l'estudi de paisatge, i la versió preliminar del Pla General d'Ordenació Urbana d'Arañuel i iniciar la fase de consulta i informació pública, de conformitat amb allò que disposa l'article 10.1 de la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
Segon. Sotmetre a consulta i informació pública, per un termini de 45 dies hàbils, per mitjà de la inserció d'un anunci en un diari de premsa d'àmplia difusió en la localitat i en el Diari Oficial de la Comunitat Valenciana, l'informe de sostenibilitat ambiental així com l'estudi de paisatge, i la versió preliminar del Pla General d'Ordenació Urbana d'Arañuel, redactat per Sesan (Arquitectura i Urbanisme), a l'efecte que el públic interessat puga examinar-lo i formular les observacions i els suggeriments que consideren oportuns, de conformitat amb el que disposen els articles 10 i 11 de la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
  
El termini de consulta i informació pública començarà a comptar a partir de l'endemà de la publicació del corresponent anunci en el Diari Oficial de la Comunitat Valenciana.  
La documentació assenyalada podrà consultar-se en les oficines municipals d'Arañuel, síties al carrer de San Miguel, número 1, Arañuel, 12418, en horari d'atenció al públic, de 09.00 a 14.00 hores, de dilluns a divendres.  
Els suggeriments i les observacions podran dirigir-se al Registre General de l'Ajuntament d'Arañuel.  
Tercer. Remetre un exemplar de la versió preliminar del Pla General d'Ordenació Urbana i una còpia de l'informe de sostenibilitat ambiental i de l'estudi de paisatge a les administracions públiques afectades, així com al públic interessat que, durant els 15 primers dies hàbils del període de consulta pública, acrediten el compliment dels requisits establits en l'article 10.2 de la Llei 9/2006, de 28 d'abril, o els requisits dels articles 2.2 i 23 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient.  
  
Cosa que es fa pública perquè se'n prenga coneixement i als efectes oportuns.  
  
Arañuel, 21 de novembre de 2013.- L'alcalde: Justo Palomares Morte.